SRM UniversityConvocation At Chennai
క్రికెట్‌ తర్వాత బాడ్మింటన్‌కే ఆదరణ
చెన్నై, అక్టోబరు 16 ప్రభాతవార్త : భారత్‌లో బాడ్మిం టన్‌కి అత్యంత ప్రోత్సాహం ఉందని, క్రికెట్‌ తర్వా త బాడ్మింటన్‌నే ప్రజలు ఆదరిస్తున్నారని అంత ర్జాతీయ ప్రముఖ బాడ్మింటన్‌్‌ క్రీడాకారిణి, పద్మ భూషణ్‌ సైనా నెహ్వాల్‌ తెలిపారు. చెన్నై కాటాన్‌ కొళత్తూర్‌లోని ఎస్‌ఆర్‌ఎం వర్శిటీ 12వ ప్రత్యేక స్నాతకోత్సవం ఆదివారం ఉదయం ఘనంగా జరిగింది. దీనికి ముఖ్య అతిథిగా బాడ్మింటన్‌ చాం పియన్‌ సైనా నెహ్వాల్‌ హాజరయ్యారు. కార్యక్ర మానికి ప్రత్యేక అతిథిగా పాల్గొన్న అమెరికాకు చెందిన ఎవన్‌ శ్యామ్యూల్‌ డొబెల్లీ.. సైనా నెహ్వా ల్‌కు, సుప్రీంకోర్టు మాజీ న్యాయమూర్తి, భారత లా కమిషన్‌ మాజీ చైర్మన్‌ డా.ఏఆర్‌ లక్ష్మణన్‌కు గౌరవ డాక్టరేట్‌ (డి.లిట్‌) లను ప్రదానం చేశారు. బాడ్మింటన్‌ చాంపియన్‌ సైనా మాట్లాడుతూ విద్యా ర్థులు విద్యతో పాటు స్పోర్ట్స్‌పై దృష్టి సారిం చాలని, ఆత్మస్తైర్యంతో క్రీడలలో రాణించాలని, రోజూ ఫిట్‌నెస్‌పై 30-40 నిమిషాలు కేటాయిం చాలని తెలిపారు. నేను బాడ్మింటన్‌పై దృష్టి పెట్ట డంవల్ల గ్రాడ్యుయేషన్‌ చేసే అవకాశం కోల్పో యానని, నా చిన్నతనంలో కరాటేలో బ్లాక్‌ బెల్ట్‌కు ప్రయత్నించగా, బ్రౌన్‌ బెల్ట్‌ వచ్చిందని, నా తండ్రి సలహాపై బాడ్మింటన్‌లో అవిరళ కృషి చేసి, ప్రపం చస్థాయి క్రీడాకారిణిగా ఎదిగానని తెలిపారు. మోకాలి ఆపరేషన్‌ వల్ల ఈసారి ఒలంపిక్‌ గేమ్స్‌లో పాల్గొనలేకపోయానని, తదుపరి ఒలంపిక్‌ పోటీల్లో పాల్గొంటానని ఆమె పేర్కొన్నారు. ఒకప్పటి సౌకర్యాలకు ఇప్పటి సౌకర్యాలను పొల్చుకుంటే మనదేశంలో బాడ్మింటన్‌కు ప్రతిభావంతులైన శిక్షకులు ఉన్నారని, వారి ద్వారా మెరుగైన ప్రగతిని సాధించవచ్చని తెలిపారు. ఇకముందు టోర్న మెంట్స్‌ గెలుపే లక్ష్యంగా ముందుకు సాగుతానని సైనా తెలిపారు. అమెరికాకు చెందిన ఎవన్‌ శ్యా మ్యూల్‌ డొబెల్లీ మట్లాడుతూ ప్రపంచ వ్యాప్తంగా భారత్‌ క్రీడాకారులు రాణిస్తున్నారని, రానున్న కాలంలో మనదేశం హర్షించే స్థాయిలో విద్యార్థులు ఉన్నత స్థాయికి ఎదుగుతారని తెలిపారు. సుప్రీంకోర్టు మాజీ న్యాయమూర్తి డా.ఏఆర్‌ లక్ష్మణన్‌కు మాట్లాడుతూ అన్ని దానాలలోకి అవయవదానం గొప్పదని విద్యార్థులు ఈ విషయంపై అవగాహన పెంచుకోవాలని తెలిపారు. 6 వేల మంది విద్యార్థులకు డిగ్రీలు, 140 మంది విద్యార్థులకు బంగారు, రజత, కాంస్య పతకాలను అందజేశారు. కార్యక్రమంలో వర్శిటీ చాన్సలర్‌ డా.పి.సత్యనా రాయణ, వైస్‌ చాన్సలర్‌ డా.ప్రబీర్‌ బక్షి, రిజి స్ట్రార్‌ డా.ఎన్‌.సేతురామన్‌, ప్రొ.వీసీ టిపీ గణేశన్‌ తదితరులు పాల్గొన్నారు.